ตลาดหุ้นเอเชียเพิ่มขึ้นเช้านี้ ขานรับข้อมูลเศรษฐกิจสหรัฐสดใส
ตลาดหุ้นเอเชียเพิ่มขึ้นเช้านี้ ขานรับข้อมูลเศรษฐกิจสหรัฐสดใส
27 ต.ค. 2559

ผู้สื่อข่าวรายงานว่า ตลาดหุ้นเอเชียปรับตัวเพิ่มขึ้นในเช้าวันนี้ ตามทิศทางของตลาดหุ้นนิวยอร์กที่ปิดบวกเมื่อคืน โดยได้แรงหนุนจากผลประกอบการที่แข็งแกร่งของบริษัทโบอิ้ง อิงค์ ที่มีกำไรไตรมาส 3 พุ่งขึ้น 34% รวมถึงข้อมูลเศรษฐกิจที่สดใสของสหรัฐ
โดยดัชนี NIKKEI 225 ตลาดหุ้นญี่ปุ่นเปิดวันนี้ที่ 17,346.39 จุด ลดลง 45.45 จุด, ดัชนี SSE Composite ตลาดหุ้นจีนเปิดวันนี้ที่ 3,112.60 จุด ลดลง 3.71 จุด, ดัชนี HSI ตลาดหุ้นฮ่องกงเปิดวันนี้ที่ 23,347.19 จุด เพิ่มขึ้น 21.76 จุด, ดัชนี TAIEX ตลาดหุ้นไต้หวันเปิดวันนี้ที่ 9,363.90 จุด เพิ่มขึ้น 1.65 จุด, ดัชนี KOSPI ตลาดหุ้นเกาหลีใต้เปิดวันนี้ที่ 2,018.24 จุด เพิ่มขึ้น 4.35 จุด, ดัชนี FTSE STI ตลาดหุ้นสิงคโปร์เปิดวันนี้ที่ 2,831.14 จุด เพิ่มขึ้น 2.57 จุด, ดัชนี FBMKLCI ตลาดหุ้นมาเลเซียเปิดวันนี้ที่ 1,673.95 จุด เพิ่มขึ้น 0.03 จุด
ทั้งนี้กระทรวงพาณิชย์สหรัฐรายงานว่า ยอดขายบ้านใหม่เพิ่มขึ้น 3.1% ในเดือนก.ย. เมื่อเทียบรายเดือน สู่ระดับ 593,000 ยูนิต ซึ่งใกล้ระดับสูงสุดในรอบ 9 ปี
ขณะที่ไอเอชเอส มาร์กิตระบุว่า ดัชนีผู้จัดการฝ่ายจัดซื้อ (PMI) เบื้องต้นของภาคบริการสหรัฐประจำเดือนต.ค. อยู่ที่ระดับ 54.8  เพิ่มขึ้นจากระดับ 52.3 ในเดือนก.ย. โดยเป็นการขยายตัวมากที่สุดนับตั้งแต่เดือนพ.ย.2558       